《鸡鸣山睡起写怀次陈华山壁间韵》
明代·罗兆鹏

山房夜半酒初醒，浣浣阶前竹露生。远柝击随风敛阵，疏钟鸣向月低楹。

松峰画布禅关峭，花径云封客梦清。吟罢忽惊秋事晚，厌闻塞雁向南声。

作者简介：罗兆鹏，一姓梁，字少南，号裕庵。新会人。明世宗嘉靖二十八年（一五四九）举人。初选长乐教谕，擢长泰知县，移治宁洋，卒以谗归。著有《沧溟一螺集》。清言良钰《增冈州遗稿》、清道光《新会县志》卷六有传。